Den Nord-Cimbriske Tilskuer, 1840-08-15
Politiske Nyheder. Frankerig. En Tildragelse har overalt vakt den høieste Grad af Forundring, nemlig det, at Prinds Louis Napoleon har den 6te De med 56 i Officeer-Uniformer klædte Jndividuer, (hvoriblandt General Montholon, Oberst Vaudrey, Parquin og Delaborre og andre fortvivlede Brushoveder) foretaget en Landgang paa den franske Kyst. Med Raabet: "Vive lempereurdroge de ind i Boulogne med Prindsen i Spidsen, som har sin Hat paa sin Kaardespids, og svingede den i Luften. Da de vare komne foranCasernen, søgte de at føre Soldaterne bag Lyset, og disse, der faae sig omringet af lutter General uniformer, vidste ikke hvad det skulle betyde, og ved at bestræbe sig for at indbilde Soldaterne at Kong Ludvig Philip var dethroniseret, og hele Frankerig var opstaaet i Masse for Keiser Louis Napoleon," søgte de at bevæge dem til at forene sig med dem paa Marschen til Paris; Da nogle skikkede sig til at adlyde, kom en Captain til og bragte ved Raabet: "Leve Kongen!" snart de Vaklende igjen tilbage til deres Pligt. J Strid med Captainen drog Prinds Louis Napoleon en Pistol og skjød den af mod ham, men knuste kun Kindbenet paa en stakkels Soldat, som kastede sig imellem dem. Da nu Prindsen med hans Hob fandt Officererne troe mod deres Pligt, og Soldaterne ligegyldige, trak de sig tilbage mod Havnen; men imidlertid var hele Staden bragt paa Benene, Allarmtrommen gik og fra alle Sider styrlede Nationalgardister frem. Prindsen uddeelte overalt Penge og Proclamationer, (hvilke Sidste tilkjendegive, at Dynastiet Orleans havde ophørt at regiere, Tropperne vare løste fra deres Eed, Hr. Thiers skulle udnævnes til provisorisk Regjeringspræsident og Marskal Clauzel til Overbefalingshaver for alle Tropper i Paris.) Under præfecten lod nu Fredsforstyrrerne angribe, som vege tilbage overalt, og inden 2 Timer sadde de enten fangne i Citadellet eller vare skudte eller adspredte. Prindsen sprang med flere i en Baad; men da denne var overlastet, sant den og Prindsen svømmede med Livsfare hen til Dampskibet, som det franske Havnepolitie imidlertid havde bemægtiget sig. Nationalgarden fyrede skarp paa de Flygtende, en Kugle strøifede let Louis Napoleon; denne og paa 2 a 3 nær, sidde nu Alle fangne i Citadellet. Statsauthoriteterne i Bologne erklære, at Engelænderne skulle have Fingre med i Spillet ved denne insurrectionelle Bevægelse; men hedder det dog, at den engelske Regjering skulle have givet den Franske Efterretning om hiin napolenske Sammensværgelse. Jmidlertid maae det være meget ubehageligt for det engelske Ministerium, selv ogsaa om Louis Napoleons Udsagt ikke compromitterer Lord Palmerstone; vist er det, at der skrives fra London, at Prindsen, var for hans Afreise bleven modtaget af Lord Melbourne, og Lord Palmerstone havde aflagt ham et personligt Besøg, der varede i 2 Timer. Med Hensyn til krigerigske Foranstaltninger skrives der fra Paris, at en kongl. Ordonnants befaler en Reorganisation af Nationalgarden i flere Provindser, og en dito kongl. Ordonnants aabner Marinen en overordentlig Credit paa 8,120,000 Fr. Det hedder at Marskal Clauzel skal erholde Overbefalingen over et Armeecorps der skal samles ved Rhinen; Krigsministeren er beskjæftiget med at organisere 27 Artillerie=Batterier, og har befalet Jndkjøbet af 20,000 Heste i Tydskland. 3 høie ministerielle Embedsmænd ere afreiste med Depescher til Berlin og Wien.